630 DE AUGMENTIS SCIENTIARUM 



congregantur : num etiam umbrae super nigrum disperduntur, 

 super album congregantur ? Id quod in loco tenebroso, luce 

 per foramen exiguum tantum immissa, fieri videmus ; ubi ima- 

 gines rerum quae foras sunt super papyrum quae alba est exci- 

 piunfur, super nigram minime. Item, Vena frontis ad dolor em 

 hemicranicum inciditur ; num etiam hemicranium scarificatur ad 

 sodam ? * Atque de Inversione Experiment! hactenus. 



Compulsio Experimenti fit, ubi urgetur et producitur Ex- 

 perimentum ad annihilationem vel privationem virtutis; in 

 reliquis enim venationibus fera capitur tantum, at in ista 

 occiditur. Exemplum Compulsionis tale est. Magnes ferrum 

 trahit : urge ergo ferrum, aut urge magnetem, ut amplius non 

 fiat attractio ; veluti, num forte si magnes ustus fuerit, aut in 

 aquis fortibus maceratus, virtutem suam deponet, aut saltern 

 remittet? Contra, si chalybs aut ferrum in Crocum Martis 

 redigatur, vel in chalybem quern vocant prseparatum 2 , vel etiam 

 in aqua forti solvatur, num adhuc ea alliciat magnes ? Rursus : 

 magnes ferrum trahit per universa, quas novimus, media ; nempe 

 si interponatur aurum, argentum, vitrum : urge igitur aliquod 

 medium, si fieri possit, quod virtutem intercipiat; probetur 

 argentum vivum ; probentur oleum, gummi, carbo ignitus, et 

 alia quas adhuc probata non sunt. Item, introducta sunt nuper 

 Perspicilla quce visibilia minuta miris modis multiplicent : urge 

 usum eorum, vel ad species tarn pusillas ut amplius non va- 

 leant, vel ita grandiusculas ut confundantur. Scilicet, num 

 poterint ilia in urina clare detegere ea quse alias non perspice- 

 rentur? Num poterint in gemmis, ex omni parte puris et 

 nitidis, grana aut nubeculas conspicienda dare ? Num et pul- 

 viscula in sole (quae Democrito pro atomis suis et principiis 

 rerum falsissime objiciebantur 3 ) tanquam corpora grandiuscula 

 monstrare ? Num pulverem crassiusculum ex cinnabari et 

 cerussa ita ostendere distributum, ut appareant hie granula 

 rubra, illic alba? Num rursus imagines majores (puta faciem, 



1 Soda is a low Latin word for a headache. The context appears to require that it 

 should be a pain in the forehead, in order to establish an dva\oyia between the two 

 complaints and their remedies. 



2 The chalybs pracparatus here mentioned is apparently that which is obtained by 

 the following process : " Limatura chalybis sic prreparatur subtilissime ; teritur in 

 mortario seneo, et srtaceo cribratur, et decem dies in aceto infunditur, et remote aceto 

 aduritur ; et conservetur." See Amerinus (1535), p. 142. In another work of about 

 the same date (that of Franciscus ab Alexandris), scoriae are recommended instead of 

 filings. 



8 Democritus maintained the absolute invisibility of his atoms. See Sextus Empi- 

 ricus, Adv. Logic, i. 135., ii. 6. and elsewhere. 



